**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 56**

На 27 юни 2018 г. в 14.30 часа се проведе заседание на Общинската избирателна комисия Стралджа при следния

ДНЕВЕН РЕД:

1.Доклад по входяща поща

*Докладчик Ани Канева*

2.Проект на решение относно предсрочно прекратяване пълномощията на кмет на кметство с.Александрово, община Стралджа, област Ямбол

*Докладчик Ани Канева*

3.Разни

ПРИСЪСТВАТ: 9 членове - Ани Канева, Янулка Иванова, Гергана Кавалджиева, Донка Иванова, Елена Чакърова, Велина Хайдутова-Пенева, Валентин Иванов, Нели Стоянова, Нели Радкова.

ОТСЪСТВАТ: Снежана Енчева, Галина Чапърова

Заседанието бе открито в 14.30 ч. и председателствано от г-жа Ани Канева – председател на комисията.

**Председателят АНИ КАНЕВА**: Уважаеми колеги, в залата присъстват 9 члена на комисията, имаме необходимия кворум за провеждане на днешното заседание.

Предлагам колегата Нели Стоянова за преброител при поименното гласуване.

За протоколист на днешното заседание предлагам колегата Нели Радкова.

Който е съгласен с така направеното предложение моля да гласува.

Гласували „ За” – 9 членове - Ани Канева, Янулка Иванова, Гергана Кавалджиева, Донка Иванова, Елена Чакърова, Велина Хайдутова-Пенева, Валентин Иванов, Нели Стоянова, Нели Радкова.

„Против”: няма

**Председателят АНИ КАНЕВА**: Колеги предлагам заседанието да протече при следния дневен ред:

1.Доклад по входяща поща

2.Проект на решение относно предсрочно прекратяване пълномощията на кмет на кметство с.Александрово, община Стралджа, област Ямбол

3.Разни

Който е съгласен с така предложения дневен ред, моля да гласува.

Гласували „ За” – 9 членове - Ани Канева, Янулка Иванова, Гергана Кавалджиева, Донка Иванова, Елена Чакърова, Велина Хайдутова-Пенева, Валентин Иванов, Нели Стоянова, Нели Радкова.

„Против”: няма

Дневният ред се приема.

*По точка 1 от дневния ред :*

**Председателят АНИ КАНЕВА**: Колеги, по т.1 ви докладвам, че по повод предсрочното прекратяване на пълномощията на кмета на с. Александрово и изпратеното му уведомително писмо в тази връзка, в 3-дневния срок за възражение, същият е депозирал писмено становище наш вх. №200/25.06.18г., с което не прави възражения и изразява съгласие пълномощията му на кмет на кметство да бъдат предсрочно прекратени, поради невъзможност да изпълнява задълженията си повече от шест месеца, предвид наличното му заболяване и влошеното му здравословно състояние, като според него липсва яснота кога и дали ще е във възможност и занапред да изпълнява кметските си задължения. Зачитам ви текста на становището.

*По точка 2 от дневния ред* :

**Председателят АНИ КАНЕВА:** Колеги, по т.2 ви предлагам следния проект на решение:

ОТНОСНО: Предсрочно прекратяване пълномощията на кмет на кметство с.Александрово, община Стралджа, област Ямбол

В Общинска избирателна комисия Стралджа е постъпило писмо с вх.№199/19.06.2018г. от общинска администрация-Стралджа, с което уведомяват комисията, че кметът на кметство с.Александрово, община Стралджа – Стойко Иванов Георгиев, е в отпуск заради временна неработоспособност, поради общо заболяване, считано от 05.12.2017г. и до настоящия момент, като по данни от последно представения болничен лист, същият ще бъде в отпуск по болест до 02.07.2018г. с режим на лечение „домашен амбулаторен”. Към писмото са приложени докладна записка и шест броя болнични листи.

След извършена проверка на постъпилите и налични документи, Общинската избирателна комисия приема за установена, следната фактическа обстановка:

С Решение №143-МИ/26.10.2015г. на ОИК Стралджа, Стойко Иванов Георгиев с ЕГН:\*\*\*, е обявен за избран за кмет на кметство с.Александрово, община Стралджа, област Ямбол на изборите проведени на 25.10.2015г., като за избора му е издадено удостоверение №1/29.10.2015г. на ОИК Стралджа.

От приложените към писмото на ОА-Стралджа писмени документи, се установява, че на Стойко Иванов Георгиев са издадени шест броя болнични листи за отпуск заради временна неработоспособност, поради общо заболяване – сърдечно такова, за непрекъснат период от 05.12.17г. до 02.07.2018г., т.е. за повече от шест месеца.

Съобразно разпоредбата на чл.42, ал.3 от ЗМСМА, на кметът на с.Александрово е изпратено уведомително писмо изх. №52/22.06.18г. на ОИК Стралджа със съответните приложения, в което му е посочена и възможността за писмено възражение пред избирателната комисия в 3-дневен срок от получаване на уведомителното писмо.

В нормативно предвидения и указан срок, в ОИК Стралджа е постъпило писмено становище вх.№200/25.06.18г. от Стойко Иванов Георгиев, с което същият не прави възражения и изразява съгласие пълномощията му на кмет на кметство да бъдат предсрочно прекратени, поради невъзможност да изпълнява задълженията си повече от шест месеца, предвид наличното му заболяване и влошеното му здравословно състояние, като според него липсва яснота кога и дали ще е във възможност и занапред да изпълнява кметските си задължения.

При така установените обстоятелства, комисията прави извод, че в конкретния случай е налице законовата предпоставка на чл.42, ал.1, т.2 от ЗМСМА за предсрочно прекратяване пълномощията на кмет на кметство, при трайна фактическа невъзможност да изпълнява задълженията си за повече от 6 месеца поради заболяване.

Предвид изложеното и на основание чл. 87, ал. 1, т. 1 и т.30 от ИК и чл. 42, ал. 3, във връзка с чл. 42, ал. 1, т. 2 от ЗМСМА, Общинска избирателна комисия Стралджа,

Р Е Ш И:

1.ПРЕКРАТЯВА предсрочно пълномощията на Стойко Иванов Георгиев с ЕГН: \*\*\* – кмет на кметство с.Александрово, община Стралджа, област Ямбол, обявен за избран на изборите проведени на 25.10.2015г. с Решение №143-МИ/26.10.2015г. на ОИК Стралджа.

2.ОБЕЗСИЛВА и анулира издаденото на Стойко Иванов Георгиев с ЕГН: \*\*\* удостоверение №1/29.10.2015г. на ОИК Стралджа за избран кмет на кметство с.Александрово, община Стралджа, област Ямбол.

Решението на ОИК Стралджа подлежи на оспорване пред Административен съд – Ямбол, в 7-дневен срок от обявяването му, на основание чл.42, ал.5 от ЗМСМА, по реда на чл.459 от Изборният кодекс.

Съгласно разпоредбата на чл.42, ал.5, изр. последно от ЗМСМА, препис от настоящото решение да се изпрати на Централната избирателна комисия и на Председателя на Общински съвет – Стралджа в тридневен срок от влизането му в сила.

**Председателят АНИ КАНЕВА:** Има ли изказвания, възражения, допълнения по повод представения проект. Не се правят.

Който е съгласен с така предложения проект на решение, моля да гласува.

Гласували „ За” – 9 членове - Ани Канева, Янулка Иванова, Гергана Кавалджиева, Донка Иванова, Елена Чакърова, Велина Хайдутова-Пенева, Валентин Иванов, Нели Стоянова, Нели Радкова.

„Против”: няма

**Председателят АНИ КАНЕВА**: Решението се приема под №188-МИ/27.06.18г.

*По точка 3 от дневния ред:*

**Председателят АНИ КАНЕВА:** Колеги, с оглед разпоредбата на чл.42, ал.5, изр. последно от ЗМСМА, след влизане в сила на решението, чийто проект гласувахме, в 3-дневен срок следва да изпратим преписи от същото на ЦИК и на Общински съвет Стралджа. Също така следва да изискаме и справка от служба ГРАО към община Стралджа за броя на населението в с.Александрово, общ. Стралджа към датата на прекратяване на пълномощията на кмета, предвид нормата на чл.463, ал.1 от ИК, вр. чл. 16, т. 1 от Закона за административно-териториалното устройство на Република България, за преценка следва ли да се насрочат частични избори за кмет на кметство. Получената справка, ще приложим към преписа от решението, предвиден за ЦИК.

Решение №188-МИ/27.06.18г. ще обявим днес, което значи, че същото ще влезе в сила на 04.07.18г.

В тази връзка и за изготвяне на съответните писма и справки, определям дежурство на 05.07.2018г., което да се осъществи от мен и от Гергана Кавалджиева.

Колеги, имате ли изказвания по точките от дневния ред? Не се правят.

Поради изчерпване на дневният ред, закривам днешното заседание.

Заседанието на ОИК-Стралджа приключи в 15.20 ч.

Председател:

Ани Канева

Секретар:

Гергана Кавалджиева